རིག་གནས་གསར་བརྗེའི་རྗེས་སུ།རང་ཁྱིམ་དུ་གདན་འདྲེན་ཞུས་ཏེ་དུས་ད་ལྟའི་བར་དུ་ཉར་ཚགས་བྱས།རྣམ་གྲངས་མང་ཞིང་ནང་དོན་རྒྱ་ཆེ་བའི་བོན་གྱི་དཔེ་རྙིང་འདི་དག་ནི།དུས་ཀྱི་བྱུང་བ་སྔ་ཞིང་ནང་དོན་ངོ་མཚར་བ་དང་།སྐུང་ཡིག་དང་བརྡ་རྙིང་གིས་བཅིངས་ཤིང་།ཞང་ཞུང་ཡུལ་སྐད་འདྲེས་པས་དོན་རྟོགས་དཀའ་བ།གླེགས་བམ་གྱི་ངོས་སམ་ཡིག་འབྲུའི་བར་མཚམས་སུ་ལྐོག་གྱུར་གྱི་རི་མོས་བརྒྱན་པ་དང་།ནང་དོན་གཙོ་བོ་ནི་ས་འདུལ་གཏོ་བཅོས་དང་།བསང་འབུལ་དམར་མཆོད།མི་ཚེ་ཆོ་སྒྲུབ།མདོས་ཡས་གཏོང་བ།ཐན་འགོག་ཆར་ཕབ།ལྷ་གསོ་རྒྱག་བརྔན།ཕྱ་དང་གཡང་འགུགགཙང་ཤེས་སེལ་འདེབས།བླ་འབོད་ཚེ་འགུགམོ་ལུང་རྩིས་འདེབས།འདྲེ་སྲི་དང་།འགྲོ་ཤེས་གླུད་གཏོང་བཅས་ཡ་ཐོག་བོད་ཀྱི་སྤྱི་ཚོགས་འཚོ་བ་དང་།ཡུལ་སྲོལ་གོམས་གཤིས་སོགས་ཡིན།དེབ་འདི་དཔེ་སྐྲུན་བྱེད་སྐབས་ང་ཚོས་མ་ཕྱི་སོར་བཞག་བྱས་ཏེ་ཚོན་མདོག་བཀོལ་ནས་བསྐྲུན་པ་དང་།རྒྱ་ཆེ་བའི་ཀློག་པ་པོ་རྣམས་གཟིགས་བདེ་ཡོང་བའི་ཕྱིར་གོ་རིམ་ནི་མ་ཕྱི་ལ་ཇི་ལྟར་ཡོད་པ་བཞིན་བསྒྲིགས་ཁུལ་བྱས་མོད།ལག་བྲིས་སྣ་ཐུང་མ་འདི་དག་དང་ཐོག་ཁ་ཐོར་གྱི་ཚུལ་དུ་ཡོད་པས་ན་གོ་རིམ་ཐད་ལའང་ནོར་འཁྲུལ་འབྱུང་ངེས་པ་དང་།གཞན་བགྲེས་པོ་ཆོ་རིང་ལུན་གྱིས་གྱེར་བའི་བོན་གྱི་འདོན་རྟ་དཀོན་པོ་མང་པོ་ཞིག་སྒྲ་ཕབ་བྱས་ཡོད་པ་དེའང་འོད་སྡེར་དུ་ཕབ་ནས་བསྐྲུན་ཡོད་དོ།།